Nafarroako Parlamentuko Mahaiak, 2019ko martxoaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, jakiteko ea zer irizpide baliatu den Lehen Hezkuntzako 4. mailako ikasleei eta Bigarren Hezkuntzako 2. mailako ikasleei egin zaien ebaluazio diagnostikoko inkesta sozioekonomiko eta kulturalean sexuari buruzko atalean “beste aukera batzuez” galdetzeko.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2019ko martxoaren 4an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko kide Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, Osoko Bilkuran ahoz erantzun dakion:

Lehen Hezkuntzako 4. mailako ikasleek eta Bigarren Hezkuntzako 2. mailako ikasleek 2018-2019 ikasturtean otsailaren 1etik 28ra bitarte egin beharreko ebaluazio diagnostikoko inkesta sozioekonomiko eta kulturalean, zein irizpideren arabera gehitu da sexuari buruzko galderan, mutilaz eta neskaz gain, “beste aukera batzuk” epigrafea?

Corellan, 2019ko otsailaren 26an

Foru parlamentaria: Alberto Catalán Higueras